TKC ซื้อหุ้น “อีสต์เกต เทค” 51% ขยายลงทุนธุรกิจไซเบอร์ซีเคียวริตี้
TKC ส่ง “ไอบีเอส คอร์ปอเรชั่น” เข้าซื้อหุ้น “อีสต์เกต เทค” สัดส่วน 51% เพื่อขยายโอกาสทางธุรกิจด้านการรักษาความปลอดภัยไซเบอร์ และเทคโนโลยีการศึกษา
TKC ส่ง “ไอบีเอส คอร์ปอเรชั่น” เข้าซื้อหุ้น “อีสต์เกต เทค” สัดส่วน 51% เพื่อขยายโอกาสทางธุรกิจด้านการรักษาความปลอดภัยไซเบอร์ และเทคโนโลยีการศึกษา
28 มี.ค. 2566

บริษัท เทิร์นคีย์ คอมมูนิเคชั่น เซอร์วิส จํากัด (มหาชน) หรือ TKC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท ไอบีเอส คอร์ปอเรชั่น จํากัด (บริษัทย่อย) ได้เข้าลงทุนซื้อหุ้นในบริษัท อีสต์เกต เทค จํากัด (บริษัทร่วม) สัดส่วน 51% ในราคาหุ้นละ 110 บาท จำนวน 51,000 หุ้น รวมมูลค่า 5.61 ล้านบาท ซึ่งถือหุ้นโดย บริษัท พาราไดม์เทคโนโลยี เซอร์วิส จํากัด (บริษัทย่อย) เพื่อขยายโอกาสทางธุรกิจด้านการรักษาความปลอดภัยไซเบอร์ (Cyber Security) และเทคโนโลยีการศึกษา